section_heading: Trenerska karijera
paragraph_text: Kasnije je postao uspješan trener kao što je bio i uspješan nogometaš. Bio je izbornik reprezentacije BiH, te je bio na pragu plasiranja na SP 2006. godine u Njemačkoj. Jednu sezonu, 2004./2005., bio je trener splitskoga HNK Hajduka s kojim je bio prvi na ljestvici dok ga 8 utakmica prije kraja te šampionske sezone nije smijenio i naslijedio Igor Štimac. Nakon 5 godina i poraza od reprezentacije Mađarske od 3:1 "Baka" je podnio ostavku na mjesto izbornika reprezentacije BiH i posvetio se samo Zrinjskom u kojem je boravio od 2005. do 2007. godine i s kojim je osvojio jedno treće i jedno drugo mjesto, ali nije ostvario zapažen uspjeh u europskim natjecanjima, gdje je ispao jednom u prvom, a jednom u drugom pretkolu kupa UEFA-e. U ožujku 2017. godine treći put preuzeo je HŠK Zrinjski Mostar i osvojio je naslov prvaka Premijer lige BiH.